Hrachya Ghaplanyan nomidagi drama teatri
Hrachya Ghaplanyan nomidagi drama teatri (armancha: Հրաչյա Ղափլանյանի անվան դրամատիկական թատրոն) – 1967-yilda Armaniston Respublikasining Yerevan shahrida Hrachya Ghaplanyan tomonidan tashkil qilingan drama teatri. Teatr Yerevanning Kentron tumanida, Isaxakyan koʻchasi, 28-uyda joylashgan. U 1967-yilda Hrachya Gaplanyan rejissiyorligidagi Vsevolod Vishnevskiyning „An Optimistic Tragedy“ (tarjimasi „Optimistik fojia“) spektakli bilan ochib berilgan. Hrachya Ghaplanyan nomidagi drama teatri shu paytgacha Rossiya, Amerika Qo'shma Shtatlari, Gruziya, Bolgariya, Polsha, Angliya, Ruminiya, Vengriya kabi koʻplab mamlakatlarda gastrol safarlarida boʻlgan hamda mashhur ingliz drammaturgi William Shakespeare sharafiga uyushtirilgan bir qancha festivallarda ishtirok etgan. Teatr dasturida klassik va zamonaviy turdagi koʻplab asarlar mavjud boʻlib, teatrda shu paytgacha 100 dan ortiq spektakllar qoʻyilgan. Teatrda rol ijro etgan mashhur aktyorlar orasida Mari Rouz Abusefian, Ashot Ghazaryan, Hrachya Ghazaryan, Rafael Kotanjyan, Evelina Shahiryan, Levon Sharafyan va Anaxit Topchyan kabi teatr aktyorlari bor. Bugungi kunda teatr repertuarida 20 ta spektakl mavjud.